  Майя Бывальцева Выль ар шулдыръяськонъёс дыръя Удмуртиын эрикрадэз утьыны потозы полициын ужась 2 сюрс 440 ӧнерчиос. Озьы ик уже кыскозы возьмаськись предприятиосын ужасьёсты но калык дружинаослэсь ёзчиоссэс. 27-тӥ толсуре журналистъёслы со сярысь вераз Удмурт Элькунъя кунпуш ужъёсъя министерствоысь полицилэн кивалтӥсезлэн воштӥсез Сергей Козлов. «Выль ар уе валтӥсь шулдыръяськонъёсын гинэ 600-лэсь трос полицейскойёс, калысь дружинаосысь 100 пала адями но возьмаськись предприятиосысь 70 котыр адями ужалоз. Со каръёсын но ёросъёсын валтӥсь ёлкаосын эрикрадэз утён понна. Оглом 31-тӥ толсурысен 8-тӥ толшорозь 2 сюрс 440 полицейскойёс ужалозы. Озьы ик уже кыскемын луозы возьмаськись предприятиосын ужасьёс но калык дружинаослэн ёзчиоссы», — вераз Сергей Козлов. Трос калык люкаськоно интыосты кинологъёс пуныосын эскерозы. Озьы ик тол каникулъёс дыръя МВД-ысь ӧнерчиос нылпи лагерьёсты но школаосын радъяськись ёлкаосты возьмалозы, быдэ вуымтэосты чаклалозы, соос уйин огназы медаз калге шуыса. Ижкарысь Шор площадьын полицейскойёс пусъем интыосын сылозы но отчы лыктӥсьёсты чаклалозы. Нырысь ик эскерозы бадӟым сумкаосын ветлӥсьёсты но асьсэдыз умойтэм возисьёсты. Ымусьтон ужрадъёсы 30–40 сюрс адями пыриськоз шуыса чаклало. Со нуналэ полиция но калык дружинаос черкъёсты возьмалозы. Министерствоын ужасьёс 30-тӥ толсурысен 9-тӥ толшорозь кужмоятэм амалъя ужалозы. Ульчаосын нарядъёслэн лыдзы 25 процентлы йылоз, кивалтӥсьёс уен-нуналэн ужан амалэ потозы, следственно-оперативной группаос но кужмоятэмын луозы. Тегъёс: Мерлык Ижкар МВД Удмуртия праздникъёс кышкыттэмлык Выльар  